གངས་ལྗོངས་དམངས་སྲོལ་གླུ་གར་ཆེན་མོཤམ་བྷ་ལའི་སྨོན་འདུནགྱི་སྤྱིའི་ཇུས་འགོད་པ་དང་སྤྱིའི་འཁྲབ་ཁྲིད་པ།བོད་ཀྱི་ཟློས་གར་ཆེན་མོགསེར་གྱི་སྐྱ་རེངསདངན་བཟང་གོང་མའི་སྐྱོ་གླུསྐལ་བཟང་མེ་ཏོག་བཞད་པའི་དུསསོགས་ཀྱི་འཁྲབ་ཁྲིད་པ།བོད་ཀྱི་ཟློས་གར་འཁྲབ་གཞུང་འཇིག་རྟེན་དགྱེས་པའི་མཆོད་སྤྲིནཞེས་པའི་གཙོ་སྒྲིག་གཞོན་པ།༡༩༨༩ནས༡༩༩༡ལོའི་བར་ཧྲང་ཧེ་ཟློས་གར་སློབ་གླིང་དུ་ཟློས་གར་རྩོམ་རིག་སྐོར་ལ་གསབ་སྦྱོང་བྱས།༡༩༩༧ནས༡༩༩༨ལོར་བར་པེ་ཅིང་རྒྱང་སྒྲོག་སློབ་གླིང་དུ་རིག་གནས་སྒྱུ་རྩལ་སྐོར་གསབ་སྦྱོང་བྱས།༡༩༨༥ནས་བཟུང་བརྩམས་སྒྲུང་དང་ལྷུག་རྩོམ།སྙན་ངགདཔྱད་རྩོམ།གླུ་ཚིག་འཁྲབ་གཞུང་སོགས་རྩོམ་རིག་བརྩམས་ཆོས་བརྒྱད་ཅུ་ལྷག་གཞུང་སྒེར་གྱི་དུས་དེབ་སྟེང་སྤེལ་ཅིང་།བརྩམས་ཆོས་སྐོར་ཞིག་ལ་རྒྱལ་ཁབ་དང་ཞིང་ཆེན་རིམ་པའི་བྱ་དགའ་ཐོབ།སྔ་ཕྱིརཀྲུང་གོའི་བོད་བརྒྱུད་ནང་བསྟན་ལྷ་ཚོགས་ངོ་སྤྲོདདངབོད་བརྒྱུད་ནང་བསྟན་ལྷ་རིས་གསལ་འགྲེལགངས་ལྗོངས་གནའ་རྫས་འགྲེལ་བཤདསོགས་དཔེ་དེབ་མང་དུ་བརྩམས།༢༠༠༥ལོར་མཚོ་སྔོན་ཞིང་ཆེན་ན་གཞོན་རིག་རྩལ་བྱ་བའི་སྤྱོད་ཡོན་གཉིས་ལྡན་གྱི་གཟེངས་རྟགས་ཐོབ།༢༠༠༦ལོ་ནས་ད་ལྟའི་བར་དུ་དམངས་སྲོལ་གླུ་གར་ཆེན་མོརེབ་གོང་གི་མཚར་ཉམསདང་ལོ་རྒྱུས་ཟློས་གར་ཆེན་མོསྲོང་བཙན་སྒམ་པོགཉིས་བརྩམས་ཤིང་།དེའི་ཁྲོད་ཀྱིརེབ་གོང་གི་མཚར་ཉམསཞེས་པས༢༠༡༢ལོར་ཀྲུང་གོའི་གྲངས་ཉུང་མི་རིགས་རིག་རྩལ་ལྷན་འཁྲབ་ཀྱི་འགྲན་བསྡུར་ཁྲོད་གསེར་གྱི་རྟགས་མའི་བྱ་དགའ་བླངས་ཤིང་།༢༠༡༣ལོའི་ཟླ༡༠པར་སྐབས་བཅུ་བའི་ཀྲུང་གོའི་སྒྱུ་རྩལ་དུས་ཆེན་ལ་ཞུགས་པར་མ་ཟད།སྐབས་བཅུ་བཞི་བའི་བུན་ཧཱ་རྟགས་མའི་འགྲན་བསྡུར་ཁྲོད་ཕུལ་བྱུང་ཟློས་གར་གྱི་བྱ་དགའ་དང་བུན་ཧཱ་འཁྲབ་གཞུང་རྩོམ་པ་པོའི་བྱ་དགའ་ཐོབ།༢༠༡༥ལོར་བོད་ཀྱི་རྣམ་ཐར་ཟློས་ག་ཆེན་མོཐང་སྟོང་རྒྱལ་པོཞེས་པར་འཁྲབ་ཁྲིད་བྱས།ཁོང་གིས་འཁྲབ་གཞུང་གསར་རྩོམ་དང་འཁྲབ་ཁྲིད་བྱས་པའི་ལོ་རྒྱུས་ཟློས་གར་ཆེན་མོསྲོང་བཙན་སྒམ་པོཞེས་པར༢༠༡༤ལོར་སྐབས་བདུན་པའི་མཚོ་སྔོན་ཞིང་ཆེན་གྱི་རྩོམ་རིག་སྒྱུ་རྩལ་བྱ་དགའ་ཐོབ་ཅིང་།༢༠༡༥ལོར་ཀྲུང་གོ་རྒྱལ་ཁབ་ཀྱི་སྒྱུ་རྩལ་རོགས་དངུལ་རྣམ་གྲངས་སུ་བདམས་ནས་མི་འགྱངས་པར་སྐབས་ལྔ་བའི་རྒྱལ་ཡོངས་གྲངས་ཉུང་མི་རིགས་ཀྱི་རིག་རྩལ་ལྷན་འཁྲབ་འགྲན་བསྡུར་ཆེན་མོ་ཞུགས་འཆར་ཡོད་དོ།།